open-index/open-wikipedia-markdown huggingface dataset:
அடித்தளக் கல்

[thumb|right|[பாறைக் குவிமாடம் நிலத்தில் அடித்தளக் கல். மேலே இடப்பக்கத்தில் உள்ள வட்டமான துளை காணப்படுகிறது. கீழே குகைக்குச் செல்வதற்கான படிக்கட்டுகள் உள்ளன.]]

**அடித்தளக் கல்** (*Foundation Stone*; எபிரேயம்: אבן השתייה, எழுத்துப்பெயர்ப்பு: *Even haShetiya*) அல்லது **பாறை** (அரபு: صخرة எழுத்துப்பெயர்ப்பு: *Sakhrah*, எபிரேயம்: סלע எழுத்துப்பெயர்ப்பு: *Sela*) என்பது எருசலேமின் பாறைக் குவிமாடத்தில் இதயப்பகுதியில் அமைந்துள்ள பாறையின் பெயர் ஆகும். இது **குத்தப்பட்ட கல்** எனவும், பாறையின் கீழே செல்ல அக்கல்லின் தென்கிழக்கு மூலையில் அமைந்துள்ள சிறிய துவாரத்தின் நிமித்தம் அழைக்கப்படுகிறது. இது யூதப் புனித இடமும், யூதப் பாரம்பரியத்தின்படி சொர்க்கத்திற்கும் பூமிக்கும் இடையிலான ஆன்மீக இணைப்பாகப் பார்க்கப்படுகிறது. பாரம்பரியமாக யூதர்கள் இதன் பக்கமாக இருந்தபடியே செபம் செய்வர்கள். ஏனென்றால் எருசலேம் கோவிலின் மகா பரிசுத்த இடம் இருந்த இடமாக இது நம்பப்படுகிறது.

## இடம்

தற்கால யூத கல்வியலாளர்கள் அடித்தளக் கல் நான்கு சாத்தியமான இடங்களைப் பட்டியலிட்டுள்ளனர்:
# இப்போதுள்ள பாறைக் குவிமாடத்திற்குக் கீழே உடன்படிக்கைப் பெட்டியின் கீழே அமைந்திருந்தது.
# இப்போதுள்ள பாறைக் குவிமாடத்திற்குக் கீழே பீடத்தின் கீழே அமைந்திருந்தது.
# இப்போதுள்ள பாறைக் குவிமாடத்தின் தெற்கில் எல் காஸ் நீரூற்றுக்கு அருகில் உடன்படிக்கைப் பெட்டிக்குக் கீழே அமைந்திருந்தது.
# இப்போதுள்ள பாறைக் குவிமாடத்தின் வடக்கில் உள்ள ஆவிகள் குவிமாடத்தினுள் உடன்படிக்கைப் பெட்டிக்குக் கீழே அமைந்திருந்தது.

## உசாத்துணை

பகுப்பு:யூதப் புனித இடங்கள்
பகுப்பு:இசுலாமியப் புனித இடங்கள்
பகுப்பு:கோவில் மலை
எபிரோன்

**எபிரோன்** (*Hebron*, அரபு: ; ) என்பது  மேற்குக் கரையில் அமைந்துள்ள பலத்தீன் நகரம் ஆகும். இது தென் எருசலேமின்  தூரத்தில் அமைந்துள்ளது.

இந்நகர் பிதாப்பிதாக்கள், முதுபெரும் தாய்கள் ஆகியோரின் அடக்கம் செய்யப்பட்ட இடங்களைக் கொண்டிருப்பதால் மிகவும் குறிப்பிடத்தக்கதாகிறது. இதனால், எருசலேம் நகருக்கு அடுத்ததாக இரண்டாவது புனித நகராக யூதம் கருதுகிறது. ஆபிரகாம் உடன் தொடர்புபட்டிருப்பதால் யூதர், கிறித்தவர், முசுலிம் ஆகியோரால் மதிப்பளிக்கப்பட்ட நகராக உள்ளது. யூதமும் இசுலாமும் இதை புனித நகராகக் கருதுகின்றன.

## உசாத்துணை

## வெளி இணைப்புகள்

* www.hebron-city.ps
* Hebron Chamber of Commerce 
* Israeli Ministry of Foreign affairs
* Photographs of Hebron
* RamallahOnline - Photos of Hebron
* Hebron.com - English
* Collection of Palestinian articles on Hebron published by ''"This Week in Palestine"''
* Sephardic Studies 1839 Sephardic census of Ottoman-controlled Hebron.
* 
* ''Settlement Encroachments in Hebron Old City''. Photo's/maps of settlements and closed roads. Hebron Rehabilitation Committee, 1 ஏப்ரல் 2014.
* Settlements on GoogleMaps

பகுப்பு:யூதப் புனித இடங்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
பகுப்பு:பண்டைய நகரங்கள்
பகுப்பு:பாலஸ்தீன நகரங்கள்
தந்தை பெரியார் அரசு கலை அறிவியல் கல்லூரி

**தந்தை பெரியார் அரசு கலை அறிவியல் கல்லூரி** (முன்பு **பெரியார் ஈ.வெ.ரா. கல்லூரி**)(*Thanthai Periyar Government Arts & Science College*) இந்தியாவின் தமிழ்நாட்டில், திருச்சிராப்பள்ளி மாவட்டத்தில் தன்னாட்சி தகுதியுடன் செயற்பட்டுவரும் தமிழக அரசின் கலை அறிவியல் கல்லூரியாகும். இக்கல்லூரி 1965ஆம் ஆண்டில் அப்போதைய தமிழக முதல்வர் பக்தவச்சலம் அவர்களால் தொடங்கி வைக்கப்பட்டது. இக்கல்லூரி தற்போது, திருச்சிராப்பள்ளி பாரதிதாசன் பல்கலைக்கழகத்திற்கு உட்பட்ட தன்னாட்சி கல்லூரியாக செயற்பட்டு வருகிறது.

## வழங்கப்படும் படிப்புகள்
### இளநிலைப் படிப்புகள்
# தமிழ் இலக்கியம்
# ஆங்கில இலக்கியம் 
# வரலாறு 
# பொருளியல் 
# வணிகவியல் 
# கணிதம் 
# இயற்பியல் 
# வேதியியல் 
# தாவரவியல் 
# விலங்கியல் 
# புவியியல் 
# கணினி அறிவியல் 
# புள்ளியியல்
# காட்சித் தொடர்பியல் (Visual Communication)

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* திருச்சிராப்பள்ளி மாவட்டத்திலுள்ள கல்வி நிலையங்கள்

## மேற்கோள்கள்

## வெளியிணைப்புகள்

பகுப்பு:திருச்சிராப்பள்ளி மாவட்டத்திலுள்ள அரசினர் கலைக் கல்லூரிகள்
பகுப்பு:பெரியார் ஈ. வெ. இராமசாமி
மிசோரம் பல்கலைக்கழகம்

**மிசோரம் பல்கலைக்கழகம்**, இந்தியாவின் மிசோரம் மாநிலத்தில் உள்ள மத்திய பல்கலைக்கழகம் ஆகும். இது இந்திய அரசின் பல்கலைக்கழக மானியக் குழுவின் கீழ் இயங்குகிறது. இந்திய பாராளுமன்றத்தில் இயற்றப்பட்ட *மிசோரம் பல்கலைக்கழகச் சட்டம் (2000)* என்னும் சட்டத்தின் அடிப்படையில் நிறுவப்பட்டது. இந்த பல்கலைக்கழகத்தின் வேந்தராக மிசோரம் மாநில ஆளுநர் பதவியில் இருப்பார்.

## வளாகம்
மிசோரம் பல்கலைக்கழகத்தின் முதன்மை வளாகம்  பரப்பளவில் பசுமையான மலைப்பகுதியில் சூழலில், தன்ஷ்ரில் என்னும் இடத்தில் அமைந்துள்ளது.
பல்கலைக்கழக வளாகத்தினுள்ளேயே கேந்திரியா வித்யாலாயா பள்ளியும் அமைந்துள்ளது. இதில் இங்கு பணிபுரியும் பணியாளர்களின் குழந்தைகள் பயில்கின்றனர். பணியாளர்களின் நலனுக்காக மருத்துவகமும் வளாகத்துள்ளேயே அமைந்துள்ளது.

| கேந்திரிய வித்யாலயா பள்ளி கட்டிடம்
### வெளியீடுகள்
மாதம் ஒரு முறை **ஷில்அவுட்** என்ற ஆய்வக ஏடு தகவல் தொடர்பியல் துறை மாணவர்களால் கொண்டுவர படுகிறது. **லொங்லொதுய்** என்ற ஆண்டு இதழ் பல்கலைகழக மாணவர் சங்கத்தால் கொண்டு வரபடுகிறது.

## நூலகம்
நூலகம் பட்டை குறியீடு தொழில்நுட்பத்துடன் கூடிய RFID நூலக மேலாண்மை அமைப்பு முறையில் செயல்படுகிறது. இலவசமாக இணையத்தை பயன்படுத்தி நிகழ் நிலை வாய்ப்புகளை (online access) வழங்குகிறது.

## விளையாட்டு
மிசோரம் பல்கலைக்கழகம் நவீன உடற்பயிற்சி கூடத்துடன் கூடிய கால்பந்து, கூடைபந்து மற்றும் டேபிள் டென்னிஸ் கூடங்களையும் கொண்டுள்ளது. ஆண்டுதோறும் செப்டம்பர் மாதம் விளையாட்டு விழா நடைபெறுகிறது. கிழக்கு மண்டல பல்கலைக்கழகங்களுக்கிடையே நடைபெறும் கால்பந்து விளையாட்டு போட்டியில் 2008 மற்றும் 2009 ம் ஆண்டிற்கான சாம்பியன் பட்டத்தையும் 2010 ம் ஆண்டு இரண்டாம் இடத்தையும் மிசோரம் பல்கலைக்கழகம் வென்றுள்ளது. அனைத்திந்திய பல்கலைகழகங்கிடையேயான போட்டியில் 2008 ம் ஆண்டு கால் இறுதி வரை முன்னேறி 2010 ம் ஆண்டு சாம்பியன் பட்டமும் வென்றது.
## தங்கும் வசதி
மிசோரம் பல்கலைக்கழகம் 100 பேர் தங்ககூடிய இரண்டு பெண்கள் விடுதியும் 30 பேர் தங்ககூடிய ஒரு விடுதியும் உள்ளது. 100 பேர் தங்ககூடிய 4 ஆண்கள் விடுதியும் உள்ளது.

## துறைகள்
எட்டு பள்ளிகளும் அவற்றில் 35 துறைகளும் இயங்குகின்றன.

## சான்றுகள்

## இணைப்புகள்

*

பகுப்பு:மிசோரத்தில் கல்வி
பகுப்பு:இந்திய நடுவண் பல்கலைக்கழகங்கள்
இருசோடியம் சிட்ரேட்டு

**இருசோடியம் சிட்ரேட்டு** *(Disodium citrate)* என்பது Na2C6H6O7 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். மிகச்சரியாகச் சொல்வதென்றால் இச்சேர்மத்தை இருசோடியம் ஐதரசன் சிட்ரேட்டு என்பார்கள். சிட்ரிக் அமிலத்தினுடைய அமில உப்பான இச்சேர்மம் உணவுப் பொருட்களில் ஆக்சிசனேற்ற தடுப்பானாகவும், பிற ஆக்சிசனேற்ற தடுப்பான்களின் விளைவுகளை மேம்படுத்தவும் பயன்படுகிறது. இவை தவிர அமிலத்தன்மையை ஒழுங்குபடுத்தும் அமிலத்தன்மை ஒழுங்குபடுத்தியாகவும் பித்த அமில தெளிவாக்கியாகவும் பயன்படுகிறது. ஊன்பசை, பழப்பாகு, இனிப்புகள், பனிப்பாகு, கார்பனேற்ற பானங்கள், பால்பொடி, மது மற்றும் பதப்படுத்தப்பட்ட பாலடைக்கட்டி முதலான குறிப்பிடத்தகுந்த பொருட்களைத் தயாரிக்க இச்சேர்மம் உதவுகிறது.
 
சிறுநீர் பாதை நோய் தொற்றுக் கோளாறுகளை போக்க நோயாளிகளுக்கு இருசோடியம் சிட்ரேட் உதவுகிறது.

## மேற்கோள்கள்

பகுப்பு:சிட்ரேட்டுகள்
பகுப்பு:சோடியம் சேர்மங்கள்
பகுப்பு:அமில உப்புகள்
சேப்பாத்

**சேப்பாத்** (*Safed*,  *Tzfat*, விவிலிய எபிரேயம்: *Ṣ'fath*; , *Ṣafad*) இசுரேலின் வட மாவட்டத்தில் அமைந்துள்ள ஓரு நகரமாகும். கடல் மட்டத்திலிருந்து  உயரத்தில் அமைந்துள்ள இது, இசுரேலிலும் கலிலேயாவிலும் உயரமான நகராகும். இதனுடைய உயரத்தினால், சேப்பாத் சூடான கோடையும், குளிரையும் பெறுவதோடு பனிப் பொழிவையும் குளிர்காலத்தையும் அடிக்கடிப்பெறுகிறது. 16 ஆம் நூற்றாண்டு முதல், சேப்பாத் யூதத்தின் நான்கு புனித நகர்களில் ஒன்றாக, எருசலேம், எபிரோன், திபேரியு என்பவற்றுடன் சேர்த்துக் கருதப்படுகிறது. அக்கால முதல் யூத உள்ளுணர்வியல் எனப்படும் கபலாவின் மையமாக விளங்குகிறது.

## உசாத்துணை

## வெளி இணைப்புகள்

*zefat.net  
*Experience Tsfat Resource Guide 
*Walking around Safed  
*8 days forecast in Safed 
* Israel Experience Program in Tzfat 
*Tourist Information Center, guides 
*Listing of Safed Accommodations 
*Kabbalah Resources in Safed 
*English Map of Safed's Old City
*video interviews and contact listings 
*Yom Tov Art Gallery located in Tzfat Israel

பகுப்பு:இசுரேல் வரலாறு
பகுப்பு:யூத புனிதப் பயண இடங்கள்
பென்சா மாகாணம்

**பென்சா மாகாணம்** (*Penza Oblast*, , *பென்சென்ஸ்கயா ஓப்லாஸ்த்*) என்பது உருசியாவின் நடுவண் அலகும், ஒரு உருசிய மாகாணமும் ஆகும். மக்கள்தொகையாக 1,386,186 (2010ம் ஆண்டுக் கணக்கெடுப்பு) பேரைக்கொண்ட  இதன் அலுவல்முறை ஆட்சி மையம் பென்சா நகரம் ஆகும்.

## புவியியல்
### முதன்மை ஆறுகள்
பென்சா மாகாணத்தில் சுமார் 3000 ஆறுகள் உள்ளன. இவற்றின் ஒட்டுமொத்த நீளம் 15,458 கி.மீ ஆகும். இதில் கீழ்கண்டவை பெரிய ஆறுகள்:
* சுரா ஆறு
* மோக்சா ஆறு
* கபியோர் அல்லது ஹஃப்யோர் ஆறு
* பென்சா ஆறு. இந்த ஆற்றின் பெயராலேயே பென்சா  நகரம் அமைந்துள்ளது.

## விலங்குகள்
இந்த பிராந்தியத்தில் முதுகெலும்புள்ள விலங்கினங்கள் 316 வகையான இனங்கள் உள்ளன. இதில்
* நீர்நில வாழ்வன சுமார் பத்து இனங்கள்
* பறவைகள் 200 இனங்கள்
* ஊர்வன சுமார் எட்டு இனங்கள்
* பாலூட்டிகள் 68 இனங்கள் 
* நீர்நிலைப் பகுதிகளில் சுமார் 50 மீன் இனங்கள் உள்ளன.

## பொருளாதாரம்
பென்சா மாகாணம் வோல்கா பொருளாதாரப் பகுதியில் அமைந்துள்ளது. இங்கு உருசியாவின் முன்னணி தயாரிப்புகளான கோதுமை, கம்பு, ஓட்ஸ், தினை ஆகிய தானியங்கள் மற்றும் தீவனப்பயிர்கள், காய்கறிகள், உருளைக்கிழங்கு, கடுகு, மற்றும் இறைச்சி ஆகியவை உற்பத்தி செய்யப்படுகின்றன.

## மக்கள் வகைப்பாடு
**மாகாண மக்கள் தொகை:** 1,386,186 (2010 கணக்கெடுப்பு); 1,452,941 (2002 மக்கள் தொகை கணக்கெடுப்பு); 1,504,309 (1989 மக்கள் தொகை கணக்கெடுப்பு)

### முதன்மைப் புள்ளிவிவரங்கள்
**2012ம் ஆண்டு**
* பிறப்பு: 14,777 (1000 பேருக்கு 10.8)
* இறப்பு: 20,419 (1000 பேருக்கு 14.9) 
**2008ம்  ஆண்டு**
* பிறப்பு: 7,962 (2008 ஜனவரி-சூலை)
* இறப்பு: 13,608 (2008 ஜனவரி-சூலை)

### மொத்தக் கருத்தரிப்பு விகிதம்
* 2009 - 1.38 
* 2010 - 1.37 
* 2011 - 1.36 
* 2012 - 1.48 
* 2013 - 1.49 
* 2014 - 1.54 (கணிப்பு)
### இனக்குழுக்களின் விகிதாச்சாரம் (2010)
* ரஷ்யர்கள் - 86,8%
* தடார்கள் - 6.4%
* மால்டோவியர்கள் - 4.1%
* உக்ரைனியர்கள் - 0.7%
* சுவாஷ் மக்கள் - 0.4%
* ஆர்மேனியர்கள் - 0.3%
* மற்றவர்கள் - 1.3%
* 43,283 பேர் கணக்கெடுப்பில் தங்கள் இனக்குழுவைப் பற்றி குறிப்பிடாதவர்கள்.

## சமயம்
2012 ஆண்டின் அலுவல்முறைக் கணக்கெடுப்புப்படி, இந்த மாகாண மக்கள்தொகையில்  42.9% பேர்  உருசிய மரபுவழித் திருச்சபை கிருத்தவர்கள், 2% பேர் திருச்சபை இணைப்பில்லாத பொதுவான கிருத்துவர்கள்,  1% கிழக்கு மரபுவழி திருச்சபை கிருத்தவர்கள்,  7% முஸ்லீம்கள்,  15% சமயநாட்டமற்ற ஆன்மீக நம்பிக்கையுள்ளவர்கள், 9% நாத்திகர்கள், 3.1% மற்ற சமயங்களைச் சேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.

## மேற்கோள்கள்

பகுப்பு:உருசியாவின் மாகாணங்கள்
மிசோ இலக்கியம்

**மிசோ இலக்கியம்**, மிசோ மொழியின் பேச்சு மரபு, எழுத்து மரபு ஆகியவற்றின் இலக்கியங்களை உள்ளடக்கியது. இந்த இலக்கிய வழக்கு மிசோ மொழியில் தோன்றினாலும், பவி, பைதே, ஹமார் ஆகிய மொழிகளின் தாக்கத்தையும் பெற்றுள்ளது.

1860 - 1894 ஆண்டுகளுக்கு இடைப்பட்ட காலம் மிசோ இலக்கியத்தின் முக்கியமான காலம். இதன் பின்னரே மிசோ நாட்டுப்புறக் கதைகளும் எழுத்துவடிவம் பெற்றன.

பின்னர், கிறிஸ்தவ மதம் பரவத் தொடங்கிய காலத்தில், இந்த மொழிக்கான அகராதியையும், இலக்கண நூலையும் கிறிஸ்தவ மிஷனரியைச் சேர்ந்தோர் எழுதினர்.

## மேலும் பார்க்க
*மிசோ கவிஞர்கள் சதுக்கம்

## சான்றுகள்

பகுப்பு:மிசோரத்தின் பண்பாடு
பகுப்பு:இந்திய இலக்கியம்
பகுப்பு:மொழி வாரியாக இலக்கியங்கள்
பிணன்

**பிணன்** அல்லது **மிருதன்** (*zombie*) என்பது இறந்த மாந்தரின் உடலுக்கு உயிரூட்டுவதன் மூலம் உருவாக்கப்படும் ஒரு கற்பனையான சாகா உருவமாகும்.

## திரைப்படங்களில்
* 1968இல், சோர்ச்சு உரொமேரோ இயக்கிய பிணன் படமான *நைட் ஒப்  த லிவிங்க் தெட்* வெளியாகி, வெற்றிபெற்றது.
* 2016இல், தமிழின் முதல் பிணன் படமான *[[மிருதன் (திரைப்படம்)|மிருதன்]]* வெளிவந்துள்ளது .

## மேற்கோள்கள்

பகுப்பு:கற்பனை உயிரினங்கள்
கடக்நாத்

**கருங்கோழி** அல்லது **நாட்டுக்கருப்புக் கோழி**, **கருங்கால் கோழி**, **கடக்நாத் கோழி** ( Kadaknath ) போன்ற பெயர்களால் அழைக்கப்படுவது   இந்தியாவில் காணப்படும்  கோழியாகும். இது இந்தியாவின் மத்தியப் பிரதேசத்தைச் சேர்ந்தது. இது "'காலாமசி"' எனவும் அழைக்கப்படுகிறது  (கருஞ்சதைக் கோழி).  இந்தக் கோழி இனம் கருப்புநிற இறைச்சிக்கும், நல்ல சுவைக்கும் புகழ்பெற்றது. இதன் இறைச்சியை உண்பதால் நல்ல வீரியம் உண்டாவதாக நம்பப்படுகிறது. இதன் உடலில் மெலனின் நிறமி மிகுந்து காணப்படுவதால் இவ்வாறு காணப்படுகிறது. இப்பறவை முற்றிலும் கருப்பு நிறத்தில் உள்ளது.  கருப்பு தோகையில் பச்சை நிறம் கலந்து வானவில்லில் உள்ளது போன்ற வண்ணங்கள் கொண்டதாகவும், இதன்  இறைச்சி, எலும்புகள் போன்ற அனைத்து பாகங்களும் கருப்பு நிறத்தில் இருக்கும். இந்தக் கோழியின் தோல், அலகு, கால் விரல்கள், பாதம் போன்றவை சாம்பல் நிறத்தில் இருக்கும். கொண்டை, நாக்கு போன்றவை இளஞ்சிவப்பு நிறத்தில் இருக்கும்.

இதன் இறைச்சியில் உள்ளதாகக் கூறப்படும் மருத்துவ குணங்களால் இதன் இறைச்சிக்கு அதிக தேவை உள்ளது. இதனால் இந்தக் கோழிகளை அழிவில் இருந்து காக்க, மாநில அரசு வறுமைக்கோட்டிற்கு கீழ் வாழும் 500 குடும்பங்களுக்கு இந்த கோழியை வளர்க்க  நிதி ஆதரவு மற்றும் உதவி பெறும் திட்டத்தை துவங்கியுள்ளது. இக்கோழி இனம் தமிழ்நாட்டின் பல பகுதிகளிலும் பண்ணை முறையிலும் மேச்சல் முறையிலும் வளர்க்கப்படுகிறது.

## சித்த மருத்துவத்தில்
குட்டம், காணாக்கடி, சிரங்கு, விரணங்கள், வாதம் போன்ற நோய்கள் கருங்கோழிக் கறியால் குணமாகும் என்கிறது சித்த மருத்துவம். முற்காலத்தில் ஆண்களுக்கு வீரியத்தை அதிகரிக்க, சில மூலிகைகளுடன் சேர்த்துச் சமைத்த கருங்கோழிக் குழம்பு பயன்படுத்தப்பட்டிருக்கிறது. பெருங்காயம், மிளகு, பிரப்பங் கிழங்கு எனப் பல மருத்துவ மூலிகைகளைச் சேர்த்துச் செய்யப்படும் கருங்கோழி சூரணத்தால் விக்கல், குட்ட நோய்கள், மூலம், வாயு நீங்கும் என்பதற்கான பாடல் குறிப்பு உண்டு.

## விமர்சனங்கள்
* கருங்கோழி மற்ற நாட்டுக் கோழிகளைப் போல அடைக்காப்பதில்லை என்று அவற்றை நாட்டுக் கோழி வகைகளில் சில கோழி வளர்ப்பாளர்கள் ஏற்றுக் கொள்வதில்லை. 
* சந்தையில் கருங்கோழியின் தேவை அதிகமிருப்பதால் சில கருங்கோழி பண்ணையாளர்கள் அதிக விலைக்கு விற்பதாக ஓர் விமர்சனம் உள்ளது.
* கருங்கோழியின் மருத்துவ குணம் குறித்தான முறையான ஆய்வு முடிவுகள் இந்திய அரசாலும், மருத்துவ துறையாலும் வெளியிடப்படவில்லை. இதனால் மக்கள் கருங்கோழியை எந்த நோயின் மருந்தாகவும் உட்கொள்வதை மருத்துவதுறை அங்கிகரிக்கவில்லை.

## காட்சியகம்

## மேற்கோள்கள்

பகுப்பு:கோழிகள்
பகுப்பு:இந்தியாவில் தோன்றிய கோழி இனங்கள்
பாலாக் தில்

**பாலாக் ஏரி** (மிசோ மொழி: Palak Dil, மாரா மொழி: Pala Tipo)  இந்தியாவின் மிசோரம் மாநிலத்தில் உள்ள பெரிய ஏரியாகும். இது மாரா தன்னாட்சி மாவட்டக் குழுவுக்கு உட்பட்ட சைஹா மாவட்டத்தில் உள்ள புரா கிராமத்தில் உள்ளது. இங்கு பல்வேறு இனங்களைச் சேர்ந்த விலங்குகளும் செடிகளும் வாழ்கின்றன. இந்த ஏரி பாலாக் காட்டுயிர் காப்பகத்தின் ஒரு பகுதியாகும்.

*பாலா* என்ற சொல் மாரா மொழிப் புராணக் கதையில் இருந்து வந்தது. டிபோ என்ற சொல்லுக்கு ஏரி என்று பொருள். இதை மிசோ மொழியில் பாலாக் தில் என்று அழைக்கின்றன. இதன் பெயரால் மிசோரம் மாநில சட்டமன்றத் தொகுதிக்கு பாலாக் சட்டமன்றத் தொகுதி என்று பெயர் உள்ளது.

இந்த ஏரியை மிதிவண்டி உள்ளிட்ட வாகனங்களில் சென்றடையலாம். புரா, தோங்கலோங், லாங்பான் உள்ளிட்ட கிராமங்கள் அருகில் உள்ளன.

இந்த ஏரி உண்டானதை பற்றிய செவி வழிக் கதைகள் கூறப்படுகின்றன.

## சான்றுகள்

பகுப்பு:இந்திய ஏரிகள்
பகுப்பு:சாய்ஹா மாவட்டம்
பகுப்பு:மிசோரத்தில் சுற்றுலாத்துறை
திபேரியு

**திபேரியு** அல்லது **திபேயாஸ்** (*Tiberias*; ; , **Tveria**, **Tiveria** ; , **; கிரேக்கம்: Τιβεριάς *Tiberiás*, Modern Greek: Τιβεριάδα *Tiveriáda*) என்பது கலிலேயக் கடலின் மேற்குக் கரைப்பகுதியில் அமைந்துள்ள ஓர் நகராகும். இது கி.பி 20 காலப்பகுதியில் உருவாக்கப்பட்டது. இதன் பெயர் திபேரியு மாமன்னரை கௌரவிக்கும் முகமாக அவருடைய பெயரைக் கொண்டு வைக்கப்பட்டது.

## உசாத்துணை

## வெளி இணைப்புகள்

* 
* City council website   Municipality Site in English 
* Place To Visit in Tiberias (English)
* Tiberias – City of Treasures: The official website of the Tiberias Excavation Project 
* Hamat Tiberias National Park : description, photo gallery
* Nefesh B'Nefesh Community Guide for Tiveria-Tiberias, Israel
* Survey of Western Palestine, Map 6:  IAA, Wikimedia commons

பகுப்பு:இசுரேல் வரலாறு
பகுப்பு:யூத புனிதப் பயண இடங்கள்
நான்கு புனித நகர்கள்

**நான்கு புனித நகர்கள்** (*Four Holy Cities*; ) என்பது எருசலேம், எபிரோன், சேப்பாத், திபேரியு ஆகிய நகர்களைக் குறிக்கும், யூத பாரம்பரியத்தில் உள்ள பொதுவான வரையறையும், பாலத்தீனத்தை உதுமானியர்கள் வெற்றி கொண்ட பின் யூத வாழ்வின் நான்கு பிரதான மையங்களும் ஆகும். "புனித நகர்கள்" என்ற கருத்து 1640 களில் உருவானது. 1740 இல் திபேரியு இதனுள் உள்வாங்கப்பட்டது.

1906 யூத கலைக்களஞ்சியத்தின்படி, எருசலேம், எபிரோன், சேப்பாத், திபேரியு என்பன நான்கு புனித நகர்கள் எனக் குறிப்பிடப்பட்டுள்ளன.

## இவற்றையும் பார்க்க
*எருசலேம் கோவில்
*மகா பரிசுத்த இடம்

## உசாத்துணை

பகுப்பு:யூத புனிதப் பயண இடங்கள்
வாண்டாங் அருவி

**வண்டாங் அருவி** (*Vantawng Falls*) இந்திய மாநிலமான மிசோரத்தின் செர்ச்சிப் மாவட்டத்தில் உள்ள தென்சால் என்ற ஊருக்கு தெற்கில் 5 கி.மீ தொலைவில் உள்ளது. இது செர்ச்சிப்பில் இருந்து 30 கி.மீ தொலைவிலும், அய்சால் நகரத்தில் இருந்து 137 கி.மீ தொலைவிலும் அமைந்துள்ளது. இந்தியாவில் உயரமான அருவிகளின் பட்டியலில் வண்டாங் அருவி பதின்மூன்றாவது இடத்தில் உள்ளது.

இந்த அருவி இரண்டு அடுக்காக அமைந்தது. இது 229 மீட்டர் உயரமுடையது.

## மேலும் பார்க்க
*இந்திய அருவிகளின் பட்டியல்

## மேற்கோள்கள்

பகுப்பு:இந்திய அருவிகள்
பகுப்பு:மிசோரத்தில் சுற்றுலாத்துறை
விவிலிய நபர்கள் அடக்கம் செய்யப்பட்ட இடங்களின் பட்டியல்

**விவிலிய நபர்கள் அடக்கம் செய்யப்பட்ட இடங்களின் பட்டியல்** சமய, பாரம்பரிய அடிப்படையில் அமைந்த பட்டியலாகும். இவ்விடங்கள் ஆதாரபூர்வமாக அமையாது, விவிலியம் உள்ளூர் மக்களின் வாய்வழிப் பாரம்பரியம் மூலம் அறியப்பட்டது. லெபனான், இசுரேல், பாலத்தீனப் பகுதிகள், ஈராக், ஜோர்தான், ஈரான் ஆகியன அப்புனித இடங்களைப் பாதுகாக்க நினைவுச் சின்னங்களை அமைத்துள்ளன. பல இடங்கள் பற்றிய விடங்கள் தலைமுறை தலைமுறையாக கொண்டு செல்லப்பட்டன என்பதற்கு பயணிகளின் வரலாற்றுக் குறிப்புக்களைக் கொண்டுள்ளன.

## [[தோரா]] குறிப்பிடும் நபர்

## நவீம் குறிப்பிடும் நபர்

## கெத்துவிம் குறிப்பிடும் நபர்

## புதிய ஏற்பாடு குறிப்பிடும் நபர்கள்
* இயேசுவின் கல்லறை
* திருமுழுக்கு யோவான், இடம்: உமய்யா மசூதி
* கன்னி மரியாளின் கல்லறை
* புனித பேதுரு கல்லறை
* மத்தேயு (திருத்தூதர்), இடம்: சலேனோ பேராலயம்
* செபதேயுவின் மகன் யாக்கோபு இடம்: சாந்தியாகோ தே கோம்போசுதேலா பெருங்கோவில்
* லூக்கா (நற்செய்தியாளர்) இடம்: தபசு, கிரேக்கம்
* புனித யோவான் பசிலிக்கா
* கைப்பாவின் கல்லறை
* முதலாம் ஏரோதுவின் கல்லறை

## உசாத்துணை

பகுப்பு:விவிலிய நபர்கள்
தலாங் அணை

**தலாங் அணை**, இந்தியாவின் மிசோரம் மாநிலத்தில் உள்ள லுங்லெங் என்னும் ஊரில் தலாங் ஆற்றின் மீது கட்டப்பட்டுள்ளது. 2012ஆம் ஆண்டின் ஆகஸ்ட் பத்தாம் நாளில் மிசோரம் மாநில அரசும் ஷியாம் செஞ்சுரி பெரஸ் நிறுவனமும் புரிந்துணர்வு ஒப்பந்தத்தில் கையெழுத்திட்டுள்ளன.

## சான்றுகள்

பகுப்பு:மிசோரத்தில் உள்ள அணைகள்
பகுப்பு:அய்சால் மாவட்டம்
பெயாட்டே ஷெய்ப்பே

**பெயாட்டே ஷெய்ப்பே** (*Beate Zschäpe* ஜனவரி 2, 1975 புனைபெயர்கள்: சுசான் டீனெல்ற், மண்டி போல், பெய்ர்பெல் புசிலோவ்ஸ்கி) ஒரு செருமானிய வலதுசாரித் தீவிரவாதி ஆவார். இவர் தேசிய சோசலிச திரைமறைவு அமைப்பின் உறுப்பினராக நம்பப்படுபவர்.

## குடும்பமும் வாழ்க்கையும்
பெயாட்டே ஷெய்ப்பேயின் தாயார் கிழக்கு ஜெர்மனியைச் சேர்ந்தவர். தந்தையார் உருமேனியர். தாயாரும் தந்தையாரும் உருமேனியாவில், புக்காரெஸ்ற் நகரில், ஒரே வகுப்பில் பல் வைத்தியம் கற்றவர்கள். பெயாட்டே ஷெய்ப்பே தனது  தந்தையை ஒரு போதும் சந்தித்ததில்லை. இவரின் தந்தை 2000இல் இறக்கும் வரை இவரைத் தனது மகள் என ஏற்றுக் கொள்ளவில்லை. இவர் அடிக்கடி தனது அம்மம்மாவின் பொறுப்பிலேயே வாழ்ந்தவர். இவரின் தாயார் இருதடவைகள் விவாகரத்துச் செய்து கொண்டவர். ஒவ்வொரு முறையும் தாயாரின் புதிய நட்பின் பெயரை தனது குடும்பப் பெயராகப் பெற்றுக் கொண்டவர். 15வது வயதுக்குள் தான் வாழ்ந்த நகரான யேனாவிலும், அதைச் சுற்றியுள்ள இடங்களிலுமாக 6 தடவைகள்  வீடு மாற வேண்டிய சூழ்நிலைக்கு உள்ளானவர்.

## கல்வியும் தொழிலும்
1982-1983இல் பெயாட்டேயின் இரண்டாவது வகுப்புப் பாடசாலை அறிக்கையின் படி இவர் நல்ல புள்ளிகளைப் பெறுவதற்கான பிரயத்தனங்களைச் செய்திருக்கிறார். ஆனாலும் இவரது கவனக்குறைவு, ஒழுங்கின்மை போன்ற காரணங்களால் இவரால் ஒரு திறமையான மாணவியாகத் திகழ முடியவில்லை. இவர் 1991 இல் தனது 15/16வது வயதில் யேனா நகரில் "யோகான் வோல்ப் காங்க் பொன் கொய்தே" பாடசாலையில் தனது பத்தாம் வகுப்பைப் படித்து முடித்த பின்னர், வேலை இல்லாதவர்களுக்கான வேலைஉருவாக்கத் திட்டத்தின் கீழ் ஒரு வர்ணம் தீட்டுபவரின் உதவியாளராகப் பணி புரியத் தொடங்கினார். அதன் பின் 1992 இலிருந்து 1996 வரை தோட்டத்தொழிற் பயிற்சியைத் தொழிற்கல்வியாகக் கற்று காய்கறி வளர்ப்பில் நிபுணர் ஆனார்.

## வெளி இணைப்புகள்

## மேற்கோள்கள்

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:செருமானியப் பெண்கள்
பகுப்பு:செருமானிய தீவிரவாதிகள்
பகுப்பு:தேசிய சோசலிச திரைமறைவு அமைப்பு
தே. கல்லுப்பட்டி ஊராட்சி ஒன்றியம்

**தே. கல்லுப்பட்டி ஊராட்சி ஒன்றியம்** (T.KALLUPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.

இவ்வூராட்சி ஒன்றியத்தில் 42 ஊராட்சி மன்றங்களை கொண்டுள்ளது. இவ்வூராட்சி  ஒன்றியத்தின்  வட்டார வளர்ச்சி அலுவலகம்  டி. கல்லுப்பட்டியில்  இயங்குகிறது

## மக்கள் தொகை
2011ஆம் ஆண்டு இந்திய மக்கள் தொகை கணக்கெடுப்பின்படி,  இந்த ஊராட்சி ஒன்றியத்தின் மொத்த மக்கள் தொகை 67,426 ஆகும். அதில் ஆண்கள்  33,289; பெண்கள் 34,137. பட்டியல் சமூக மக்களின் தொகை 17,499 ஆக உள்ளது. அதில் ஆண்கள்  8,730; பெண்கள் 8,769. பட்டியல் பழங்குடி மக்களின் தொகை 1 (ஆண்) ஆக உள்ளது. 

## ஊராட்சி மன்றங்கள்
தே. கல்லுப்பட்டி  ஊராட்சி ஒன்றியத்தில் உள்ள 42 ஊராட்சி மன்றங்களின் விவரம்; 

# அப்பக்கரை
# எம். செங்குளம்
# எல். கொட்டாணிபட்டி
# எஸ். அரசப்பட்டி
# எஸ். கீழப்பட்டி
# எஸ். பாறைபட்டி
# எஸ். மேலப்பட்டி
# ஏ. தொட்டியபட்டி
# கவுண்டன்பட்டி
# காடனேரி
# காரைக்கேணி
# கிளாங்குளம்
# குமராபுரம்
# கூவலப்புரம்
# கெஞ்சம்பட்டி
# சந்தையூர்
# சாலிசந்தை
# சிட்டுலொட்டி
# சிலார்பட்டி
# சிலைமலைப்பட்டி
# சின்னபூலாம்பட்டி
# சின்னமுத்துலிங்காபுரம்
# சின்னாரெட்டிபட்டி
# டி. குண்ணத்தூர்
# தும்மநாய்க்கன்பட்டி
# நல்லமரம்
# பாப்புரெட்டிபட்டி
# பாப்பையாபுரம்
# பி. அம்மாபட்டி
# பி. சுப்புலாபுரம்
# பி. முத்துலிங்காபுரம்
# புல்கட்டை
# புளியம்பட்டி
# மத்தக்கரை
# மோதகம்
# ராவுத்தன்பட்டி
# ரெங்கபாளையம்
# லட்சுமிபுரம்
# வன்னிவேலம்பட்டி
# வி. அம்மாபட்டி
# வேளாம்பூர்
# வையூர்

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


## வெளி இணைப்புகள்
* மதுரை மாவட்ட ஊராட்சி ஒன்றியங்களின் வரைபடம் 

பகுப்பு:மதுரை மாவட்ட ஊராட்சி ஒன்றியங்கள்
தென்னிந்தியக் கலாச்சாரம்

**தென்னிந்தியக் கலாச்சாரம்** அல்லது **திராவிடக் கலாச்சாரம்** அல்லது **திராவிடப் பண்பாடு** என்பது தமிழ்நாடு, கேரளம், கர்நாடகம், ஆந்திர பிரதேசம், தெலுங்கானா ஆகிய தென்னிந்தியா மாநிலங்கள் மற்றும் இலங்கை நாட்டில் தென்னிந்திய மற்றும் தமிழர்கள் வாழும் வட-கிழக்கு மாகாணங்களின் கலாச்சாரத்தைக் குறிப்பதாகும். தென்னிந்தியக் கலாச்சாரம் இந்தியக் கலாச்சாரத்தின் முக்கிய பகுதியாகவும், வேறுபட்ட வடிவத்தினைக் கொண்டதாகவும் காணப்படுகின்றது. தாய்மை மற்றும் உடலின் அழகைக் கொண்டாடுவதன் மூலமாக எல்லையற்ற அண்டத்தினைக் கொண்டாடுவதாக இக்கலாச்சாரம் இருக்கின்றது. இக்கலாச்சாரம் அதனுடைய நடனம், உடை, சிற்பம் ஊடான எடுத்துக்காட்டுகள் மூலம் நிரூபணமாகின்றது

## பாரம்பரிய உடை
தென்னிந்திய பெண்கள் பாரம்பரியமாக புடவையையும் (சேலை), ஆண்கள் சாரனும் (சாரம்) அணிவர். இது வெள்ளை வேட்டியாகவோ அல்லது வண்ணமான தனித்துவமான பற்றிக்கு அலங்கரிப்பிலான லுங்கியாகவோ இருக்கும்.

## உணவு
அரிசி முதன்மையான உணவு. கேரளா, கர்நாடகாவின் கடற்கறைப் பகுதிகள், மற்றும் தமிழ்நாட்டின் கன்னியாகுமரி மாவட்டம் போன்ற இடங்களில் தேங்காய் அதிக அளவு உணவில் சேர்த்துக்கொள்ளப்படுகிறது.

## இசை

## நடனம்
பரதநாட்டியம், கரகாட்டம், ஒயிலாட்டம், கதக்களி, குச்சுப்பிடி போன்றவை தென்னிந்தியாவின் புகழ்பெற்ற நடனங்கள்.
## கட்டக்கலை
தஞ்சை பெரியக் கோவில், மாமல்லபுரம் சிற்பங்கள், பத்மநாபபுரம் அரண்மனை போன்றவை தென்னிந்தியர்களின் கட்டடக்கலைக்கு உதாரணங்கள்.
## கல்வி
தமிழின் பழம்பெரும் காப்பியமான தொல்காப்பியம், தமிழின் ஐம்பெரும் காப்பியங்களான சிலப்பதிகாரம், மணிமேகலை,சீவக சிந்தாமணி வளையாபதி, குண்டலகேசி, மற்றும் உலக பொதுமறையாம் திருக்குறள் ஆகியவை தென்னிந்தியர்களின் கல்விப்புலமைக்கு உதாரணங்கள்.

## உசாத்துணை

பகுப்பு:திராவிடர்
பகுப்பு:கர்நாடகப் பண்பாடு
பகுப்பு:கேரளப் பண்பாடு
பகுப்பு:இந்தியப் பண்பாடு
இலங்கையில் பௌத்தம்

thumb|இலங்கையில் பௌத்தத்தின் பரம்பல் - 2001 மற்றும் 1981 (''சாய்வெழுத்தில் உள்ளவை'') மக்கள் தொகை கணக்கெடுப்பு

இலங்கையின் மொத்த சனத்தொகையில் 70.2 சதவீதமானோர் **[[தேரவாத பௌத்தம்|தேரவாத பௌத்தத்தை]]ப்** பின்பற்றுகின்றனர். 2012 சனத்தொகைக் கணக்கெடுப்பின் படி 14,222,844 பேர் பௌத்த சமயத்தைப் பின்பற்றுகின்றனர்.

## வரலாறு
இலங்கையில் பாரம்பரிய பதிவுகள் (தீபவம்சம்) கி.மு. 4ம் நூற்றாண்டில் இலங்கைக்கு பௌத்தம் அசோக சக்கரவர்த்தியின் மகனாகிய மகிந்தவினால் தேவநம்பிய தீசன் ஆட்சிக்காலத்தில் அறிமுகப்படுத்தப்பட்டது எனக் கூறுகின்றன. அக்காலத்தில் அரச மரக்கிளையொன்று இலங்கைக்கு கொண்டுவரப்பட்டு முதலாவது துறவிகள் மடம் இலங்கை அரசன் உதவியுடன் அமைக்கப்பட்டது.

## இவற்றையும் பார்க்க
*இலங்கையில் சமயம்

## குறிப்புகள்

## வெளியிணைப்பு
*Mahamevnawa Buddhist Monastery – Sri Lanka 
*Buddhactivity Dharma Centres database 
*The Mahavamsa History of Sri Lanka The Great Chronicle of Sri Lanka
*Colonel Olcott and the Buddhist Revival In Sri Lanka 
*Kelani Rajamaha Viharaya 
*Religious protector from Ethnic Strife
* பௌத்தத் துறவிகளாக துறவறம் பூண்ட தமிழ்ச் சிறார்கள்- காணொளி


பகுப்பு:நாடுகள் வாரியாக பௌத்தம்
பகுப்பு:ஆசியாவில் பௌத்தம்
டம்பா புலிகள் காப்பகம்

**டம்பா புலிகள் காப்பகம்**, இந்திய மாநிலமான மிசோரத்தில் உள்ளது. இது வங்காளதேச எல்லைக்கு அருகிலும், அய்சாலில் இருந்து 127 கி.மீ தொலைவில் உள்ளது. இது 550 சதுர கி.மீ பரப்பளவில் அமைந்துள்ளது. இந்திய அரசின் புலிகள் பாதுகாப்புத் திட்டத்தின் மூலம் இந்த காப்பகத்துக்கு நிதி வழங்கப்படுகிறது.

## காட்டுயிர்கள்
இங்கு சிறுத்தை, கடமா, மான், சோம்பேறிக் கரடி, பெரிய தேவாங்கு, செம்முகக் குரங்கு, இந்திய மலைப் பாம்பு, காட்டுப்பன்றி ஆகிய விலங்குகளும், பல்வேறு பறவையினங்களும் வாழ்கின்றன.

## மேலும் பார்க்க
* இந்தியாவிலுள்ள தேசியப் பூங்காக்கள்

## சான்றுகள்

* Report of Dampa
* Raman, T. R. S., Rawat, G. S., & Johnsingh, A. J. T. 1998. Recovery of tropical rainforest avifauna in relation to vegetation succession following shifting cultivation in Mizoram, northeast India. *Journal of Applied Ecology* **35**: 214–231.

பகுப்பு:மிசோரத்தில் சுற்றுலாத்துறை
பகுப்பு:இந்திய காட்டுயிர் காப்பகங்கள்
பகுப்பு:இந்தியாவிலுள்ள புலிகள் காப்பகங்கள்
முர்லன் தேசியப் பூங்கா

**முர்லன் தேசியப் பூங்கா** இந்திய மாநிலமான மிசோரத்தின் சம்பாய் மாவட்டத்தில் உள்ளது. இந்த பூங்கா கிட்டத்தட்ட 200 சதுர கி.மீ பரப்பளவில் அமைந்துள்ளது. இது அய்சாலில் இருந்து 245 கி.மீ தொலைவில் உள்ளது. இந்த பூங்காவின் தெற்கில் லெங்தெங் காட்டுயிர் காப்பகம் அமைந்துள்ளது குறிப்பிடத்தக்கது. இங்கு 25 வகையான பாலூட்டி இனங்களும், 150 வகையான பறவைகளும், 35 வகையான மருந்துச் செடிகளும், மூங்கில், ஆர்க்கிட் செடிகளும் உள்ளன.

இந்த இடம் 1991ஆம் ஆண்டில்  தேசியப் பூங்காவாக  அறிவிக்கப்பட்டது.

## செடிகள்
காட்டிற்குள் சூரிய ஒளி புக முடியாத காரணத்தினால், இந்த பகுதிக்கு திரும்பி வர முடியாத இடம் என்ற பெயர் உண்டு. இங்கு*[[கருவாலி மரம்]]*, *[[சண்பகம்]]*, ஆர்க்கிட் உள்ளிட்ட செடி வகைகள் உள்ளன.

## விலங்குகள்
இங்கு புலி, சிறுத்தை, கடமான், மான், அணில், கருங்கரடி, ஹுலக் கிப்பான், செம்முகக் குரங்கு, மலை மைனா உள்ளிட்ட பறவைகளும் விலங்குகளும் வாழ்கின்றன.

## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:சம்பாய் மாவட்டம்
பகுப்பு:மிசோரத்தில் சுற்றுலாத்துறை
லெங்தெங் காட்டுயிர் காப்பகம்

**லெங்தெங் காட்டுயிர் காப்பகம்** இந்திய மாநிலமான மிசோரத்தில் சம்பாய் மாவட்டத்தில் உள்ளது. இங்கு அரிய வகை பறவைகள் வாழ்கின்றன. 1999ஆம் ஆண்டில் இந்த இடத்தை பாதுகாப்புக்கு உட்பட்ட இடமாகவும், 2001ஆம் ஆண்டில் காட்டு விலங்குகள் காப்பகமாகவும் இந்திய் அரசின் சுற்றுச்சூழல் மற்றும் வனங்கள் அமைச்சகம் அறிவித்தது.

## புவியியல்
இந்த காப்பகம் மியான்மர் உடனான இந்திய எல்லைக்கு அருகில், சம்பாய் மாவட்டத்தில் அமைந்துள்ளது. இது லம்சால் என்ற கிராமத்துக்கு அருகில் அமைந்துள்ளது. இங்கோபா என்ற நகரம் அருகிலுள்ளது. இந்த காப்பகம் 12000 ஹெக்டேர்கள் பரப்பளவில் அமைந்துள்ளது. இங்கு மலைக்குன்றுகளும் உள்ளன.

## காட்டுயிர்கள்
இங்கு புலி, சிறுத்தை, கடமான், மான், ஹுலக் கிப்பான், செம்முகக் குரங்கு. காட்டுப்பன்றி உள்ளிட்ட விலங்குகள் உள்ளன. இங்கு அரிய வகை பறவைகளும் வாழ்கின்றன.

## மேற்கோள்கள்

## வெளி இணைப்புகள்
* லெங்தெங் காட்டுயிர் காப்பகத்தை பற்றி
* மிசோரம் சுற்றுலாத்துறையின் இணையதளத்தில் லெங்தெங் காட்டுயிர் காப்பகத்தை பற்றி 

பகுப்பு:மிசோரத்தில் சுற்றுலாத்துறை
பகுப்பு:சம்பாய் மாவட்டம்
பகுப்பு:இந்திய காட்டுயிர் காப்பகங்கள்
பகுப்பு:மிசோரத்தின் புவியியல்
பிளஃப் தீவு (அந்தமான்)

**பிளஃப் தீவு** *(Bluff Island)* என்பது அந்தமான் தீவில் உள்ள ஒரு சிறிய தீவாகும். 500-600 மீ அகலம் கொண்ட குறுகிய கால்வாய்கள் இத்தீவை  மேற்கில் சிபைக் தீவிலிருந்தும், தெற்கில் தெற்கு அந்தமானிலிருந்தும் பிரிக்கின்றன. இத்தீவின் பரப்பளவு 1.14 கி.மீ2 ஆகும். இத்தீவு இந்தியாவின் ஒன்றியப் பிரதேசமான அந்தமான் நிக்கோபார் தீவுகளின் ஒரு பகுதியாக உள்ளது.

1949 ஆம் ஆண்டில் எஞ்சியிருந்த அந்தமான் தீவுக்கூட்டத்தின் சில பழங்குடிமக்களை நோய்கள் மற்றும் பிற அச்சுறுத்தல்களில் இருந்து பாதுகாக்க இத்தீவுக்கு இடம் மாற்றப்பட்டனர். 1961 ஆம் ஆண்டில் அவர்கள் எண்ணிக்கையானது 19 நபர்கள் என்ற மிகக்குறைவான அளவை எட்டியிருந்தது. 1969 ஆம் ஆண்டில் அவர்களை பிளஃப் தீவைவிட சற்றுப் பெரிய சிட்ரெய்ட் தீவுக்கு மீண்டும் இடம் மாற்றினர்.  1987 ஆம் ஆண்டில் பிளஃப் தீவு ஒர் இயற்கைப் பாதுகாப்பகமாக மாறியது.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
பாம்பூபிளாட்

**பாம்பூபிளாட்** *(Bombooflat)* என்பது இந்தியாவின் ஆட்சிப் பகுதிக்கு உட்பட்ட  அந்தமான் நிக்கோபார் தீவுகள் ஒன்றியப் பிரதேசத்தில் உள்ள அந்தமான் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பில் உள்ளபடி இவ்வூரின் மக்கள் தொகை 6790 ஆகும். இம்மக்கள் தொகையில் 53 சதவீதம் மக்கள் ஆண்கள் மற்றும் 47 சதவீதம் மக்கள் பெண்களாவர். இவ்வூரின் கல்வியறிவு 72 சதவீதம் ஆகும். இந்த அளவு தேசிய கல்வியறிவு அளவை விட அதிகமாகும். தேசிய கல்வியறிவு சதவீதம் அப்பொழுது 59.5 சதவீதமாக இருந்தது. பாம்பூபிளாட் ஊரில் வாழ்ந்த மக்களில் ஆண்கள் 77 சதவீதத்தினரும் பெண்கள் 67 சதவீதத்தினரும் கல்வியறிவு பெற்றவர்களாக இருந்தனர். 12 சதவீதத்தினர் 6 வயதுக்குக் குறைவான சிறுவர்களாக இருந்தனர்.

## மேற்கோள்கள்

*World Gazetteer: Bombūflat  (coordinates and population)

பகுப்பு:தெற்கு அந்தமான் மவட்ட நகரங்களும் ஊர்களும்
புரா

**புரா (Phura)** என்னும் பேரூர், இந்திய மாநிலமான மிசோரத்தில் சாய்ஹா மாவட்டத்தில் அமைந்துள்ளது. இது பாலாக் சட்டமன்றத் தொகுதிக்கும், மிசோரம் மக்களவைத் தொகுதிக்கும் உட்பட்டது..

இங்கிருந்து 15 கி.மீ தொலைவில் மிசோரத்தின் பெரிய ஏரியான பாலாக் தில் அமைந்துள்ளது.

## சான்றுகள்

## இணைப்புகள்
* Maraland.net: புராவை பற்றிய செய்திகளை வெளியிடும் மாரா மொழி நாளேடு
* Samaw.com: உள்ளூர் செய்திகளை வெளியிடும் ஒரே ஆங்கில நாளேடு

பகுப்பு:மிசோரம் மாநிலத்திலுள்ள ஊர்களும் நகரங்களும்
பகுப்பு:சாய்ஹா மாவட்டம்
சாய்ஹா

சாய்ஹா, இந்திய மாநிலமான மிசோரத்தின் சாய்ஹா மாவட்டத்தில் உள்ளது. இது மாரா தன்னாட்சி மாவட்டக் குழுவின் தலைநகரமாகும்.

## அரசியல்
இந்த நகரம் சாய்ஹா சட்டமன்றத் தொகுதிக்கும், மிசோரம் மக்களவைத் தொகுதிக்கும் உட்பட்டது.

## மக்கள்
2014 ஆம் ஆண்டு கணக்கெடுப்பின்படி, இங்கு 25,110 மக்கள் வாழ்கின்றனர். இவர்களில் 79% மக்கள் கல்வியறிவு பெற்றுள்ளனர். மிசோரத்தின் 2008ஆம் ஆண்டு கணக்கெடுப்பில், இங்கு 29,275 மக்கள் வசிக்கின்றனர்.

## போக்குவரத்து
இங்கிருந்து 300 கி.மீ தொலைவில் உள்ள அய்சால் நகரத்தை தேசிய நெடுஞ்சாலை வழியாக சென்றடையலாம்.

## சான்றுகள்

## இணைப்புகள்
*  மாவட்ட அரசின் இணையத்தளம் 

பகுப்பு:மிசோரம் மாநிலத்திலுள்ள ஊர்களும் நகரங்களும்
பகுப்பு:சாய்ஹா மாவட்டம்
சலாத்திகா

**சலாத்திகா** (**Salatiga**) என்பது மத்திய சாவகம், இந்தோனேசியாவில் அமைந்துள்ள ஒரு நகரமாகும். இது செமாராங் மற்றும் சுரகார்த்தாவிற்கு இடையில் அமைந்துள்ளது. மேர்பாபு மற்றும் டேலோமொயோ மலைகளின் அடிவாரத்தில் இது அமைந்துள்ளது.

## மேற்கோள்கள்

பகுப்பு:இந்தோனேசிய நகரங்கள்
தார்லன்

**தார்லன்** (*Darlawn*) என்பது இந்தியாவிலுள்ள மிசோரம் மாநிலத்தின் அய்சால் மாவட்டத்தில் அமைந்துள்ள கணக்கெடுப்பில் உள்ள ஒரு நகரமாகும்.

## புவியியல்
. என்ற புவியியல் ஆள் கூறுகளில் இந்நகரம் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி தார்லன்  கிராமத்தின் மக்கள் தொகை 3769 ஆகும். இம்மக்கள் தொகையில் 1858 ஆண்களும் 1911 பெண்களும் இருந்தனர். 

தார்லன் கிராமத்தின் மொத்த மக்கள் தொகையில் 14.17% பேர் 0-6 வயதுக்குட்பட்டவர்களாக இருந்தனர். குழந்தைகளின் மக்கள் தொகை 534 ஆகும். மாநில சராசரியான 976-என்பதற்கு எதிராக இங்கு பெண் பாலின விகிதம் 1029 ஆக இருந்தது. மிசோரம் மாநில சராசரியான 970 உடன் ஒப்பிடும்போது, ​​இக்கிராமத்தின் குழந்தை பாலின விகிதம் சுமார் 993 ஆக இருந்தது.  

மிசோரம் மாநிலத்துடன் ஒப்பிடும்போது தார்லன் கிராமத்தில் எழுத்தறிவு விகிதம் அதிகமாக உள்ளது. 2011 ஆம் ஆண்டில், மிசோரத்தின் எழுத்தறிவு விகிதம் 91.33% ஆக இருந்தபோது, ​​கிராமத்தின் எழுத்தறிவு விகிதம் 94.53% ஆக இருந்தது. இதில் ஆண்களின் எழுத்தறிவு விகிதம் 95.16% ஆகவும், பெண்களின் எழுத்தறிவு விகிதம் 93.92% ஆகவும் இருந்தது.

தார்லன் கிராமத்தின் மொத்த மக்கள் தொகையில் பட்டியல் பழங்குடியினர் 97.64% ஆக உள்ளனர்.  பட்டியல் சாதியினர் மக்கள் தொகை இல்லை.

## மேற்கோள்கள்


பகுப்பு:மிசோரம் மாநிலத்திலுள்ள ஊர்களும் நகரங்களும்
பகுப்பு:அய்சால் மாவட்டம்
பிசுக்கோவ் மாகாணம்

**பிசுக்கோவ் மாகாணம்** (*Pskov Oblast*, , **பிசுக்கோவ் ஓப்லாஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். மக்கள்தொகையாக 1,386,186 பேரைக்கொண்ட இதன் அலுவல்முறை ஆட்சி மையம் பிசுக்கோவ் நகரம் ஆகும்.

## புவியியல்
பிசுக்கோவ் மாகாணத்திற்கு உருசிய கூட்டாட்சிக்குள் வடக்கில் லெனின்கிராடு ஓப்லசுது, கிழக்கில் நொவ்கோரோட் ஒப்லாஸ்து, தென்கிழக்கில்  துவேர் ஓப்லஸ்து மற்றும் சுமலியேன்ஸ்க் ஓப்லஸ்துக்களும், தெற்கில் பெலாரஸ் நாட்டின் விதெப்ஸ்க் ஓப்லஸ்து,  மேற்கில் லாட்வியா, மேற்கு மற்றும் வடமேற்கில் எஸ்டோனியா ஆகியவையும் எல்லைகளாக உள்ளன.

## மக்கள் வகைப்பாடு
**பிராந்தித்தின் மக்கள் தொகை:** 
* 673,423 (2010 கணக்கெடுப்பு)
* 760,810 (2002 கணக்கெடுப்பு)
* 846,449 (1989 கணக்கெடுப்பு)

**2012 முக்கிய புள்ளிவிவரங்கள்**
* பிறப்பு: 7 323 (1000 பேருக்கு 11.0)
* இறப்பு: 12 949 (1000 பேருக்கு 19.5) 
**மொத்தக் கருத்தரிப்பு விகிதம்:**
* 2009 - 1.52 
* 2010 - 1.51
* 2011 - 1.54
* 2012 - 1.66
* 2013 - 1.68
* 2014 - 1.70 (கணிப்பு)

**இனக்குழுக்கள்**

2010 ஆம் ஆண்டு கணக்கெடுப்பின் படி பிராந்தியத்தில் கீழ்கண்டவாறு இனக்கலவை இருந்தது:

* 95% உருசியர்
* 1.3% உக்ரைனியர்
* 1% பெலாரஷ்யர்கள்
* 0.5% ரோமா மக்கள்
* 0.4% ஆர்மேனியர்
* 0.1% எஸ்டோனியர்
* 1.7% மற்றவர்கள்
* 24.630 பேர் கணக்கெடுப்பில் தாங்கள்  இனக்குழுவைப் பற்றி குறிப்பிடாதவர்கள்.

## சமயம்
2012 ஆண்டின் அலுவல்முறைக் கணக்கெடுப்புப்படி, இந்த ஓப்லஸ்தின் மக்கள் தொகையில்  49.6% பேர்  உருசிய மரபுவழித் திருச்சபை கிருத்தவர்கள், 5% பேர் திருச்சபை இணைப்பில்லாத பொதுவான கிருத்தவர்கள்,  2% கிழக்கு மரபுவழி திருச்சபை கிருத்தவர்கள், 1% ஸ்லாவிய நாட்டுப்புற மத நம்பிக்கையாளர்கள், 1% பழைய நம்பிக்கையாளர்கள்,   17% மதநாட்டம் அற்ற ஆன்மீகர்கள். 19% நாத்திகர்கள், 6.4% மற்ற மதங்களைச் சேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.

## பொருளாதாரம்
### தொழில்
2009 ஆண்டில் மின்னணுத்தொழில் மற்றும் உணவுத்துறைத் தொழில் நிறுவனங்கள் சேர்ந்து ஓப்லஸ்துத் தொழில்துறை உற்பத்தியில் 50% நிறைவுசெய்துள்ளன.  பிராந்தியத்தில் பிஸ்கோவ் மற்றும் வெலிக்கிய லுகி ஆகிய இரு நகரங்களில் தொழில்துறை நிறுவனங்கள் செறிவுடன் உள்ளன.

### வேளாண்மை
இந்த ஓப்லஸ்தின் வேளாண்சார்ந்த முதன்மைத்தொழில்கள்  பால்பண்னை, இறைச்சி உற்பத்தி போன்ற கால்நடை மந்தைத்தொழில்களாகும்.

## மேற்கோள்கள்

பகுப்பு:உருசியாவின் மாகாணங்கள்
காலத்தியா தேசிய பூங்கா

**காலத்தியா தேசிய பூங்கா** *(Galathea National Park)* என்பது இந்தியாவின் ஆட்சிப்பகுதிக்கு உட்பட்ட ஒன்றியப்  பிரதேசமான அந்தமான் நிக்கோபார் தீவுகளில் அமைந்துள்ள ஒரு தேசிய பூங்காவாகும்.   கிழக்கு இந்திய பெருங்கடலில் (வங்காள விரிகுடா) பரவியிருக்கும் நிக்கோபார் தீவுகளில், கிரேட் நிக்கோபார் தீவில் இத்தேசியப்ப்பூங்கா அமைந்துள்ளது.

இந்தப் பூங்காவின் மொத்த பரப்பளவு  110 சதுர கிலோமீட்டர் ஆகும். இப்பூங்கா 1992 ஆம் ஆண்டு இந்திய அரசிதழில் இந்திய தேசியப் பூங்காவாக அறிவிக்கப்பட்டது. கிரேட் நிக்கோபார் உயிர்க்கோளக் காப்பகத்தின்  ஒரு பகுதியாக உள்ள காலத்தியா தேசிய பூங்காவுடன் பெரிய கேம்ப்பெல் விரிகுடா தேசியப் பூங்காவும் இடம்பெற்றுள்ளது. இவ்விரண்டு பூங்காக்களுக்கும் இடையில் பாதுகாக்கப்பட்ட வனப்பகுதி அமைந்துள்ளது. 
  
இப்பூங்காவில் தனிச்சிறப்பு மிக்க அரிய தாவரம் மற்றும் விலங்கினங்கள் காணப்படுகின்றன. புவியியல் காரணங்களால் இவற்றில் பல இத்தீவுகளுக்கு மட்டுமே உரியனவாக உள்ளன.

## தாவரவளம்

பெரும்பாலும் வெப்பமண்டல மற்றும் துணை வெப்பமண்டல ஈரமான அகன்றயிலைத் தாவர வகை காடுகளைக் கொண்டுள்ளது.

## விலங்குவளம்

தேங்காய் நண்டு அல்லது பெரும் கொள்ளைக்காரன் நண்டு, பெரும்பாத கோழியின வகையான மெகாபோடெ பறவைகள் மற்றும்  நிக்கோபார் புறாக்கள் முதலியன இப்பூங்காவில் காணப்படும் குறிப்பிடத்தக்க விலங்கினங்கள் ஆகும்.
 
## சென்றடையும் வழி

அந்தமான் நிக்கோபார் தீவுகளில் ஒரேயொரு  விமான நிலையம், போர்ட் பிளேர் மட்டுமே உண்டு. சென்னை மற்றும் கொல்கத்தா நகரங்களில் இருந்து போர்ட் பிளேருக்கு தினசரி விமானங்கள் உள்ளன. விமானத்தில் பயண நேரம் 2 மணி நேரங்களாகும். 

## மேற்கோள்கள்

## இவற்றையும் காண்க
* இந்தியாவிலுள்ள தேசியப் பூங்காக்கள்

பகுப்பு:நிகோபார் மாவட்டம்
சாம்பாய்

**சாம்பாய்**, இந்திய மாநிலமான மிசோரத்தின் சாம்பாய் மாவட்டத்தின் தலைநகரம் ஆகும். இது மியான்மர் எல்லைக்கு அருகில் உள்ளது.

## அரசியல்
இது மிசோரம் மக்களவைத் தொகுதிக்கு உட்பட்டது.

## சுற்றுலா
***[[முர்லன் தேசியப் பூங்கா]]**
* **[[மிசோ கவிஞர்கள் சதுக்கம்]] **
***[[ரிடில் ஏரி]]**

## போக்குவரத்து
இங்கிருந்து 194 கி.மீ தொலைவில் உள்ள அய்சால் நகரத்துக்கு பேருந்துகள் இயக்கப்படுகின்றன.

## மேற்கோள்கள்

## வெளி இணைப்புகள்
*  சாம்பாய் மாவட்டத்தின் இணையத்தளம்

பகுப்பு:சம்பாய் மாவட்டம்
பகுப்பு:மிசோரம் மாநிலத்திலுள்ள ஊர்களும் நகரங்களும்
கள்ளிகுடி ஊராட்சி ஒன்றியம்

**[[கள்ளிக்குடி]]  ஊராட்சி ஒன்றியம்** (KALLIKUDI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.  

இந்த ஊராட்சி ஒன்றியத்தில்  முப்பத்தி ஆறு  ஊராட்சி மன்றங்களை கொண்டுள்ளது. கள்ளிக்குடி வட்டத்தில் உள்ள இவ்வூராட்சி  ஒன்றியத்தின்  வட்டார வளர்ச்சி அலுவலகம் கள்ளிக்குடியில் இயங்குகிறது.

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி,  இவ் ஊராட்சி ஒன்றியத்தின் மொத்த மக்கள் தொகை     1,14,339 ஆகும். அதில் ஆண்கள்  57,342; பெண்கள் 56,997 உள்ளனர். பட்டியல் சமூக மக்களின் தொகை 17,058 ஆக உள்ளது. அதில் ஆண்கள்  8,632; பெண்கள் 8,426 ஆக உள்ளனர். பட்டியல் பழங்குடி மக்களின் தொகை  6 ஆக உள்ளது. அதில் ஆண்கள் 2; பெண்கள் 4   ஆக உள்ளனர்.

## ஊராட்சி மன்றங்கள்
கள்ளிக்குடி ஊராட்சி ஒன்றியத்தில் உள்ள 36 ஊராட்சி மன்றங்கள்;

# ஆவல்சூரன்பட்டி
# உலகாணி
# உன்னிபட்டி
# எம். புதுப்பட்டி
# எம். புலியன்குளம்
# எம். போத்தநதி
# எஸ். பி. நத்தம்
# எஸ். வெள்ளாகுளம்
# ஓடைபட்டி
# கரிசல்களாம்பட்டி
# கல்லணை
# கள்ளிக்குடி
# குராயூர்
# கூடக்கோவில்
# கே. வெள்ளாகுளம்
# சித்தூர்
# சிவரக்கோட்டை
# செங்கபடை
# சென்னம்பட்டி
# டி. அரசப்பட்டி
# டி. கொக்குளம்
# திருமால்
# தூம்பக்குளம்
# தென்னமநல்லூர்
# நல்லமநாயக்கன்பட்டி
# நெடுங்குளம்
# நேசனேரி
# பேய்குளம்
# மரவபட்டி
# மருதங்குடி
# மேலஉப்பிலிகுண்டு
# மையிட்டான்பட்டி
# வளையங்குளம்
# வில்லூர்
# வீரபெருமாள்புரம்
# வேப்பங்குளம்

## வெளி இணைப்புகள்
* மதுரை மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்
திருமங்கலம் ஊராட்சி ஒன்றியம்

**திருமங்கலம் ஊராட்சி ஒன்றியம்** (TIRUMANGALAM PANCHAYAT UNION) , இந்தியாவின் தமிழ்நாட்டின்  மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.

திருமங்கலம் வட்டத்தில் உள்ள இவ்வூராட்சி ஒன்றியம் முப்பத்தி எட்டு  ஊராட்சி மன்றங்களை கொண்டுள்ளது. இவ்வூராட்சி  ஒன்றியத்தின்  வட்டார வளர்ச்சி அலுவலகம்  திருமங்கலத்தில் இயங்குகிறது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின்படி,  இந்த ஊராட்சி ஒன்றியத்தின் மொத்த மக்கள் தொகை  1,05,038 ஆகும். அதில் ஆண்கள்  53,186; பெண்கள் 51,852 ஆக உள்ளனர். பட்டியல் சமூக மக்களின் தொகை 22,112 ஆக உள்ளது. அதில் ஆண்கள்  11,032; பெண்கள் 11,080 ஆக உள்ளனர். பட்டியல் பழங்குடி மக்களின் தொகை 2 ஆக உள்ளது. அதில் ஆண்கள் 2; பெண்கள் 0 ஆக உள்ளனர்.
 
## ஊராட்சிகள்
திருமங்கலம் ஊராட்சி ஒன்றியத்தில் உள்ள 38 ஊராட்சி மன்றங்களின் விவரம்; 

# அம்மாபட்டி
# அலப்பலச்சேரி
# ஆலம்பட்டி
# இராயபாளையம்
# உச்சப்பட்டி
# உரப்பனூர்
# என். காமாட்சிபுரம்
# ஏ. கொக்குளம்
# கப்பலூர்
# கரடிக்கல்
# கரிசல்பட்டி
# காங்கேயநத்தம்
# காண்டை
# கிண்ணிமங்கலம்
# கிழவனேரி
# கீழக்கோட்டை
# கே. புளியன்குளம்
# சாத்தங்குடி
# சீத்தலை
# சொரிக்காம்பட்டி
# சௌடார்பட்டி
# டி. புதுப்பட்டி
# தங்களாச்சேரி
# திரளி
# நடுக்கோட்டை
# நடுவக்கோட்டை
# பன்னிகுண்டு
# புங்கன்குளம்
# பொக்காம்பட்டி
# பொன்னமங்கலம்
# மதிப்பனூர்
# மறவன்குளம்
# மேலக்கோட்டை
# மைக்குடி
# வடகரை
# வாகைகுளம்
# விடாத்தகுளம்
# விருசங்குளம்

## வெளி இணைப்புகள்
* மதுரை மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:மதுரை மாவட்ட ஊராட்சி ஒன்றியங்கள்
பாங்புய் தேசியப் பூங்கா

**பாங்புய் தேசியப் பூங்கா** இந்திய மாநிலமான மிசோரத்தின் லாங்தலாய் மாவட்டத்தில் அமைந்துள்ளது. இது மாநிலத் தலைநகரான அய்சால் நகரத்தில் இருந்து 300 கி.மீ தொலைவில் உள்ளது. இந்த பூங்கா மியான்மர் எல்லைக்கு அருகில் உள்ளது. இங்கு பாங்புய் என்ற உயரமான மலைச் சிகரம் உள்ளது. மலையும், அருகில் உள்ள காடும் பூங்காவின் நிர்வாக எல்லைக்குள் உள்ளன.

## காட்டுயிர்
இங்கு தேன்சிட்டு, மலையாடு, பெரிய தேவாங்கு, புலி, சிறுத்தை, சிறுத்தைப் பூனை, கருங்கரடி உள்ளிட்ட விலங்குகளும் பறவையினங்களும் வாழ்கின்றன. கரும்பருந்து, அண்டங்காக்கை உள்ளிட்ட அரிய வகை பறவைகளும் காணப்படுகின்றன. இங்கு*[[படைச்சிறுத்தை]]*யையும் காண முடியும். இங்கு ஆர்க்கிட், மூங்கில் உள்ளிட்டவற்றையும் காணலாம்.

## சுற்றுலா
நவம்பர் முதல் வாரத்தில் இருந்து ஏப்ரல் இறுதி வரை தேசியப் பூங்காவுக்கு பார்வையாளர்கள் வந்து செல்ல அனுமதி உண்டு. இறுதியாக எடுக்கப்பட்ட கணக்கெடுப்பின்படி, 52 வெளிநாட்டுப் பயணிகள் உட்பட 569 பார்வையாளர்கள் வந்து சென்றனர்.

## மேலும் பார்க்க
*பாங்புய்

## மேற்கோள்கள்

## வெளி இணைப்புகள்
:ஆங்கிலத்தில் சுற்றுலா குறிப்பேடுகள்
*India Sight 
*The Travel Well Guide 
*Tourism Place
*India Travel Guide
*Travel guide at World Domination

பகுப்பு:மிசோரத்தின் புவியியல்
பகுப்பு:இந்திய தேசியப் பூங்காக்கள்
பகுப்பு:மிசோரத்தில் சுற்றுலாத்துறை
பகுப்பு:லாங்தலாய் மாவட்டம்
ரசுத்தோவ் மாகாணம்

**ரசுத்தோவ் மாகாணம்** (*Rostov Oblast*, , ரஸ்தோவ்ஸ்கயா ஓபிலாஸ்த்) என்பது உருசியாவின் நடுவண் அலகும், ஒரு உருசிய மாகாணமும் ஆகும். இது உருசியாவின் தெற்கு நடுவண் மாவட்டத்த்தில் அமைந்துள்ளது. இதன் பரப்பளவு 100,800 சதுர கிலோமீட்டர் (38,900 சதுர மைல்),  மக்கள் தொகை   4,277,976 (2010 கணக்கெடுப்பு), இந்த மாகாணம் மக்கள்தொகையில் உருசிய ஒப்லாசுதுகளில் ஆறாவது இடத்தை வகிக்கிறது. இதன் அதிகாரப்பூர்வ தலைநகர் தொன்-மீது-ரசுத்தோவ் ஆகும்.

### புவியியல்
இந்த மாகானத்தின் எல்லைகளாக வடக்கில் உக்ரைன், வோல்கோகிராட் வட்டாரம், வாரனிநோஸ் ஓப்லாஸ்து, தெற்கில் கிராஸ்னதார் பிரதேசம், இசுதாவ்ரபோல் நிலப்பரப்பு, ஸ்ட்யாவ்ர்போல் கிழக்கில் கால்மீக்கியா குடியரசு ஆகியவை அமைந்துள்ளன.

### ஆறுகள் மற்றும் ஏரிகள்
ஐரோப்பாவின் மிக்பெரிய ஆறுகளில் ஒன்றான தான் ஆறு  இந்த ஒப்ளாசுது வழியாக பாய்கிறது. ஒப்பாசுதின் பரப்பளவில் 0.4% நிலப்பரப்பில் ஏரிகள் உள்ளன.

## மக்கள் வகைப்பாடு
ஒப்லாசுதின் மக்கள் தொகை: 4,277,976 ( 2010 கணக்கெடுப்பு );  4,404,013 ( 2002 மக்கள் தொகை கணக்கெடுப்பு );  4,308,654 ( 1989 மக்கள் தொகை கணக்கெடுப்பு .)

***2012 முக்கிய புள்ளிவிவரங்கள்**
*பிறப்பு: 49 715 (1000 ஒன்றுக்கு 11.7)
*இறப்பு: 59 376 (1000 ஒன்றுக்கு 14.0) 
***மொத்த கருத்தரிப்பு விகிதம்:**
2009 - 1.38 | 2010 - 1.38 | 2011 - 1.39 | 2012 - 1.51 | 2013 - 1.52 | 2014 - 1.60 (இ)

ஒப்லாசுதில் வாழும் இனக் குழுக்கள்: இந்த பிராந்தியத்தில்157 வேறுபட்ட இனக்குழுவினர் வாழ்கின்றனர். மக்கள் தொகையில் 3.795.607 பேர் உருசியர்கள் : (90.3%); 77.802 பேர் உக்ரைனியர்கள் : (1.9%); 110.727 பேர் ஆர்மேனியர்கள் : (2.6%).  35.902 பேர்  துருக்கியர்கள்: (0.9%); 16.493 பெலாரஷ்யர்கள் : (0.4%)); 13.948 தடார்கள் : (0.3%); 17.961 அசிரியர்கள் : (0.4%); 11.449 செசெனியர்கள் : (0.3%); 16657 ரோமா மக்கள் : (0.4%); 11.597 கொரியர்கள் : (0.3%); மற்றும் 8.296 ஜோர்ஜியர்கள் : (0.2%). மற்ற இன-கலாச்சாரக் குழுக்கள் சேர்ந்த மக்கள் 76.498 (1.8%) ஆவர்.  76.735  பேர் கணக்கெடுப்பில் தாங்கள்  இனக்குழுவைப் பற்றி குறிப்பிடாதவர்கள்.

## சமயம்
2012 ஆண்டின் உத்தியோகபூர்வ கணக்கெடுப்பு படி, இந்த ஒப்லாஸ்து மக்கள் தொகையில்  49.5% பேர்  உருசிய மரபுவழித் திருச்சபை கிருத்தவர்கள், 6% பேர் திருச்சபை இணைப்பில்லாத பொதுவான கிருத்துவர்கள் ,  1% கிழக்கு மரபுவழி திருச்சபை கிருத்தவர்கள்,1% முஸ்லிம்கள் 1% ஸ்லாவிக் நாட்டுப்புற மத நம்பிக்கையாளர்கள்,   26% ஆன்மீக மத நாட்டம் அற்றவர்கள். 12% நாத்திகர், 3.5% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.

## பொருளாதாரம்
இந்த ஒப்லாசுதுவின் பெரும்பாலான  தொழில்கள் வேளாண் சார்ந்த தொழில்களான உணவு பதப்படுத்துதல் போன்ற தொழில்கள் உள்ளன. மேலும் கனரகத் தொழில் நிலக்கரி மற்றும் தானுந்து உற்பத்தி போன்ற தொழில்களும் உள்ளன.

## மேற்கோள்கள்

பகுப்பு:உருசியாவின் மாகாணங்கள்
சிதம்பராபுரம்

**சிதம்பராபுரம்**, திருநெல்வேலி மாவட்டத்தில்,  களக்காடு நகராட்சிக்கு உட்பட்ட ஒரு கிராமம் ஆகும்.

இக்கிராமம் களக்காடு நகராட்சியின் 23, 24, மற்றும் 25-ஆவது வார்டுகளைக் கொண்டது. இந்தக் கிராமம் 12-ஆம் நூற்றாண்டில் சேதுராயர்கள் வாழ்ந்த பகுதி; அதன் அடையாளமாக இப்போதும் சேதுராயபுரம் என்ற ஊர் அருகில் உள்ளது. இப்போதும் சேதுராய வம்சாவளியை சேர்ந்தவர்கள் வசித்து வருகிறார்கள். சேதுராயர்கள் மார்த்தாண்ட வர்மாவின், படைத் தளபதியாகவும் போர் வீரர்களாகவும் இருந்தார்கள்.

## மக்கள்
இக்கிராத்தில் பெரும்பான்மை மக்கள் நாடார் சமூகத்தைச் சார்ந்தவர்கள். இந்துக்களும், கிறித்தவர்களும் கலந்து வாழ்கின்றனர்.  பெரும்பான்மை மக்களின் தொழில் விவசாயம் ஆகும். வாழையும் நெல்லும் இங்கு பயிரிடப்படுகின்றன. கௌதம நதி இக்கிராமத்தின் வழியே பாய்கிறது. பெண்கள் வீட்டில் இருந்தபடியே பீடி சுற்றுதல் தொழிலில் ஈடுபடுகின்றனர்.

## சமயம்
அய்யா வைகுண்டரின் “அய்யாவழி” வழிபாடு பெருவாரியாகக் காணப்படுகிறது. இங்குள்ள அய்யா வைகுண்டரின் நிழல்தாங்கல் வரலாற்றுப்பழைமை வாய்ந்தது. ஆனி மாதம் நடைபெறும் ஆனித்தேரோட்டம் மிகவும் பிரசித்தி பெற்றது.

கிறித்தவ சமயத்தைச் சார்ந்த மக்களும் குறிப்பிடத்தக்க அளவில் வாழ்கின்றனர். உரோமன் கத்தோலிக்க சபையைச் சார்ந்த புனித சவேரியார் ஆலயமும் தென்னிந்திய திருச்சபையைச் சார்ந்த தேவாலயமும் உள்ளன.

## பள்ளிகள்
கிறித்தவ சிறுபான்மைப் பள்ளிகளான T.D.T.A.தொடக்கப்பள்ளியும், புனித சவேரியார் நடுநிலைப் பள்ளியும் உள்ளன. உயர்கல்விக்கு களக்காடு செல்கின்றனர் இங்குள்ள மாணவர்கள்.

## மேற்கோள்கள்

பகுப்பு:திருநெல்வேலி மாவட்டத்திலுள்ள கிராமங்கள்
சமாரா மாகாணம்

**சமாரா மாகாணம்** (*Samara Oblast*, , **சமாரா ஓப்லாஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம் சமாரா நகரம் ஆகும். மக்கள் தொகை: 3,215,532 (2010 கணக்கெடுப்பு). 1936-1990 காலத்தில் இது குய்பீசெவ் மாகாணம் என அழைக்கப்பட்டது.

## மக்கள் வகைப்பாடு
மாகாணத்தின் மக்கள் தொகை: 3,215,532 ( 2010 கணக்கெடுப்பு );  3,239,737 (2002 மக்கள் தொகை கணக்கெடுப்பு);  3,265,586 (1989 மக்கள் தொகை கணக்கெடுப்பு)

இங்கு வாழும் இன குழுக்கள்: 2010 ஆம் ஆண்டு கணக்கெடுப்பின் படி, பிராந்தியத்தின் இனக்குழுக்களின் விகிதம்:

*2.645.124 ரஷ்யர்கள் (85.6%)
*126.124 தடார்கள் (4.1%)
*84.105 சுவாஷ் (2.7%)
*65.447 மால்தோவியர்கள் (2.1%)
*42.169 உக்ரைனியர்கள் (1.4%)
*22.981 ஆர்மேனியர்கள் (0.7%)
*123.691 மக்களின் இனம் குறித்து நிர்வாக தரவுத்தளங்கள் இருந்து அறிய இயலவில்லை 
*பிறப்பு (2008): 36,439 (1000 11.5) 
*இறப்பு (2008): 48,593 (1000 15.3)
***2012 முக்கிய புள்ளிவிவரங்கள்**
*பிறப்பு: 38 952 (1000 ஒன்றுக்கு 12.1)
*இறப்பு: 44 593 (1000 ஒன்றுக்கு 13.9) 
***மொத்த கருத்தரிப்பு விகிதம்**
2009 - 1.42 | 2010 - 1.44 | 2011 - 1.44 | 2012 - 1.54 | 2013 - 1.59 | 2014 - 1.65 (இ)

## சமயம்
2012 ஆண்டைய உத்தியோகபூர்வ கணக்கெடுப்பு படி  சமரா ஒப்லாஸ்து மக்கள் தொகையில் 35%  உருசிய மரபுவழித் திருச்சபையை பின்பற்றுகின்றனர்.  7% பொதுவான இருக்கும் கிருத்துவர் , 1% கிழக்கு மரபுவழி திருச்சபை கிருத்தவர்கள் 3%  இஸ்லாமியர் , 1% ஸ்லாவிக் நாட்டுப்பற மதம்,  மக்கள் தொகையில் 30% ஆன்மீக  மத நாட்டம் இல்லாதவர்களாக தங்களைக்  கருதுபவர்கள், 13%  நாத்திகர்,  10% மற்ற மதங்களை சேர்ந்தவர்களாகவோ அல்லது கேள்விக்கு பதில் தரவிரும்பாதவர்களோ ஆவர்.

## மேற்கோள்கள்

பகுப்பு:உருசியாவின் மாகாணங்கள்
ஆரி பாட்டர் அண்டு த ஆர்டர் ஆப் த பீனிக்சு (திரைப்படம்)

**ஆரி பாட்டர் அண்டு த ஆர்டர் ஆப் பீனிக்சு** (Harry Potter and the Order of the Phoenix) என்பது 2007 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 2003 ஆம் ஆண்டு இதே பெயரில் வெளியான நாவலை மையமாக வைத்து 'டேவிட் யேட்சு' என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளனர். இத்திரைப்படத்தின் கதை ஹாக்வார்ட்சு மந்திரவாதப் பள்ளியில் ஆரி பாட்டர் ஐந்தாவது வருடம் படிப்பது பற்றிக் கூறுகிறது.

இது ஆரி பாட்டர் திரைப்படத் தொடரின் ஐந்தாவது படமாக 11 ஜூலை 2007 அன்று அமெரிக்காவிழும் மற்றும் 12 ஜூலை 2007 ஆம் ஆண்டு இரசியத்திலும் வெளியாகி, விமர்சன மற்றும் வணிகரீதியான வெற்றி பெற்று உலகளவில் $942.2 மில்லியன் டாலர்களை வசூலித்தது. இதன் ஆறாவது  பாகமான ஆரி பாட்டர் அண்டு த காப் பிளட்டு பிரின்சு என்ற படம் 2009 ஆம் ஆண்டு வெளியானது.

## மேற்கோள்கள்

## வெளி இணைப்புகள்

* 
* 
* 

பகுப்பு:2007 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:வார்னர் புரோஸ். திரைப்படங்கள்
5
பகுப்பு:தொடர் திரைப்படங்கள்
ஒளிவட்ட மழை

**ஒளிவட்ட மழை** *(Coronal rain)* என்பது சூரியனின் ஒளி வளையத்தில் தோன்றும் ஒரு நிகழ்வு ஆகும். ஒளி வளையத்தில் உள்ள சூடான பிளாசுமா குளிர்ச்சியடைந்து வலிமையான காந்தப்புலங்களில் ஒடுங்கும் போது  இந்நிகழ்வு தோன்றுகிறது. சூரியப் பிழம்பு உற்பத்தியாகும் பகுதிகளுடன் வழக்கமாக இந்நிகழ்வு உடனிணைந்ததாகும். காந்தப்புலங்களால் கவரப்பட்ட பிளாசுமா அங்கு ஒடுக்கமடைந்து பின்னர் மெதுவாக மீண்டும் சூரியனின் மேற்பரப்பில் விழுகிறது.

## மேற்கோள்கள்

## உசாத்துணை
*July 2012: Coronal Rain
*The Sun's Coronal Rain Puzzle Solved : Discovery News 

பகுப்பு:சூரியப்பரப்பு நிகழ்வுகள்
பகுப்பு:காணொளிக் கோப்பு உள்ள கட்டுரைகள்